Naziv obveznika: OPĆINSKI SUD U DUBROVNIKU

Razdjel: 109 Ministarstvo pravosuđa i uprave

Broj RKP-a: 3847

Glava 10980

Aktivnost: A641000

OIB: 48074464528

Dubrovnik, 07.11.2024.

OBRAZLOŽENJE POSEBNOG DIJELA FINANCIJSKOG PLANA

ZA RADZDOBLJE 2025.-2027.

Općinski sud u Dubrovniku svoje rashode planira sukladno limitiranim općim prihodima i primicima iz izvora 11 te jedan manji dio iz izvora 31 (vlastiti prihodi). Za 2025. godinu planirano je ukupno 5.022.562 EUR, za 2026. godinu 5.023.795 EUR i za 2027. godinu 5.077.110 EUR. Svi rashodi Općinskog suda u Dubrovniku odnose se na program A641000 vođenje postupaka iz nadležnosti općinskih sudova.

Planirani rashodi za plaće i doprinose izvršeni su na temelju broja zaposlenih u svibnju 2024. godine uz propisani koeficijent, osnovicu za službenike i namještenike i suce koji su važili na dan sastavljanja plana uz povećanje minulog rada 0,5 % za svaku godinu planiranog razdoblja.

Planirani rashod za plaće i doprinose u 2025. godini iznose 3.454.537 EUR. U tijeku je postupak imenovanja jednog dužnosnika te je njegova plaća uključena u plan. Prijedlog je izvršen u skladu sa svim zakonskim promjenama vodeći računa o duže odsutnim službenicima, uključujući zapošljavanje po Detaljnom planu izlaganja kao i aktivnosti u sklopu inicijative NPOO C2.2

Planirani rashod za plaće i doprinose u 2026. godini iznose 3.543.860 EUR. te su izvršeni na temelju proračuna za 2025. godinu uz povećanje minulog rada, te zapošljavanja po Detaljnom planu izlaganja kao i aktivnosti u sklopu inicijative NPOO C2.2

Planirani rashod za plaće i doprinose u 2027. godini iznose 3.566.095 EUR. te su izvršeni na temelju proračuna za 2026. godinu te zapošljavanja po Detaljnom planu izlaganja.

Ostali rashodi za zaposlene (prava po Kolektivnom ugovoru i Zakonu o plaćama pravosudnih dužnosnika) planirani su prema u visini naknada koje su vrijedile na dan sastavljanja plana i prema podatcima sudske uprave o broju službenika, namještenika i pravosudnih dužnosnika koji u navedenom trogodišnjem razdoblju ostvaruju materijalna prava.

Izračun za 2025. godinu izvršen je za dvije jubilarne nagrade za 5 godina, pet za 10 godina, dvije za 15 godina, četiri za 20 godina, tri za 25 godina, dvije za 30 godina, dvije za 40 godina i jedna za 45 godina. Sva jednaka prava temeljem KU i Zakona o plaćama pravosudnih dužnosnika izračunata su na bazi sto pedeset zaposlenika. Ostala prava iz KU (pomoći i otpremnine) izračunate su za osamnaest zaposlenika. Ostali rashodi za zaposlene u 2025. godini planirani su iznosu od 140.163 EUR.

Izračun za 2026. godinu izvršen je za dvije jubilarne nagrade za 5 godina, dvije za 10 godina, jednu za 15 godina, jednu za 30 godina i dvije za 40 godina. Sva jednaka prava temeljem KU i Zakona o plaćama pravosudnih dužnosnika izračunata su na bazi sto pedeset zaposlenika. Ostala prava iz KU (pomoći i otpremnine) izračunate su za dvadeset i jednog zaposlenika. Ostali rashodi za zaposlene u 2025. godini planirani su iznosu od 142.172 EUR.

Izračun za 2027. godinu izvršen je za dvije jubilarne nagrade za 5 godina, dvije za 10 godina, jednu za 15 godina, jednu za 30 godina i dvije za 40 godina. Sva jednaka prava temeljem KU i Zakona o plaćama pravosudnih dužnosnika izračunata su na bazi sto pedeset zaposlenika. Ostala prava iz KU (pomoći i otpremnine) izračunate su za dvadeset i jednog zaposlenika. Ostali rashodi za zaposlene u 2027. godini planirani su iznosu od 150.132 EUR.

Naknade troškova zaposlenima za trogodišnje razdoblje iznose 113.500 EUR.

Naknade za prijevoz zaposlenika na posao i s posla planirane su sukladno važećim cjenicima prijevoznika na dan sastavljanja. Povećanje u odnosu na prethodna razdoblja odnosi se na povećanje cijena prijevoznih karata kao i izmjena koje su stupile na snagu temeljem Zakona o plaći i drugim materijalnim pravima pravosudnih dužnosnika.

Naknade za službena putovanja i stručno usavršavanje zaposlenika izračunate su prema prethodnom razdoblju.

Rashodi za materijal i energiju za 2025. godinu iznose 100.000 EUR, za 2026. godinu 104.000 EUR i za 2027. godinu 104.000 EUR.

Glavnina rashoda odnosi se na nabavu uredskog materijala i energiju koji su planirani prema rashodima u petomjesečnom razdoblju 2024. godine imajući u vidu da je trenutno na snazi Uredba vlade o otklanjanju poremećaja na domaćem tržištu energije.

Rashodi za usluge za 2025. godinu iznose 971.824 EUR za 2026. godinu 979.323 EUR i za 2027. godinu 1.004.883 EUR.

Glavnina rashoda odnosi se na usluge telefona, pošte i prijevoza te intelektualne usluge. Usluge tekućeg i investicijskog održavanja u narednom trogodišnjem razdoblju planirane su u iznosu od 6.484 EUR za 2025., a za 2026. i 2027 godinu planirano je 8.023 EUR što bilježi povećanje u odnosu na prethodna razdoblja uslijed dotrajalosti zgrade te su i troškovi iz godine u godinu sve veći.

Na kontu zdravstvenih usluga povećanje u odnosu na prethodno razdoblje odnosi se na povećanje vrijednosti sistematskih pregleda iz kolektivnog ugovora i novostečenih prava pravosudnih dužnosnika na iste.

Na kontu ostalih usluga planirani iznos od 19.700 EUR za svaku godinu utrošit će se, najvećim dijelom, na uvez zbirki isprava zk odjela.

Financijski rashodi odnose se na bankarske usluge i usluge platnog prometa koji su planirani prema trenutnim troškovima. Povećanje u odnosu na prethodno razdoblje odnosi se na kamate financijskog leasinga za nabavu dva nova osobna automobila.

Na skupini 42 planirana sredstva za naredno trogodišnje razdoblje iznose 17.980 EUR za 2025. godinu, 16.600 EUR za 2026. godinu i 14.650 EUR za 2027. godinu.

U 2025. godini potrebno je nabaviti klima uređaje za Stalnu službu u Korčuli i klupe za čekaonice. U 2026. i 2027. godini sredstva će se utrošiti na izmjenu dotrajale protupožarne opreme. Za sve tri godine u planirana sredstva uključen je iznos za otplatu financijskog leasinga sukladno otplatnom planu.

U narednom trogodišnjem razdoblju na skupini 45 planirana su sredstva u iznosu od 200.000 EUR za 2025. godinu te 100.000 EUR za 2026. i 2027. godinu. Sredstva se planiraju utrošiti za sanaciju prostorija u zgradi sjedišta suda, sanaciju prodora vlage, zamjenu rasvjetnih tijela, uređenja arhive i prilagodbu prostorija nakon realiziranog projekta nadogradnje.

*Voditeljica odsjeka*

Financijsko materijalnog poslovanja

Ana Herceg